[{"text_idx": "#000002", "text": "Mae delwedd Dic yr un mor gyfarwydd a\u0302\u2019i ddawn gydag ieithoedd. Meddai ar bob nodwedd oedd gan drempyn. Roedd barf trwchus ganddo, ambell dro byddai\u2019n droednoeth a\u2019i draed yn fudr. Gwisgai siaced Dragoon las llachar gydag ysgwyddarnau arian arno, het o groen sgwarnog, corn hwrdd o gwmpas ei wddf a thelyn fach. Gan gynnwys ei lyfrau a\u2019r cathod gwyllt fyddai\u2019n ei ddilyn, cariai ei holl eiddo ar ei gefn."}, {"text_idx": "#000005", "text": "Dirywiodd iechyd Dic a bu farw ar yr 18fed o Ragfyr, 1843 yn 63 mlwydd oed heb geiniog i\u2019w enw, ond y llyfrau yn ei bocedi carpiog. Er ei fod yn anffyddiwr, claddwyd ef gan fonheddwr o\u2019r ardal ym mynwent eglwys Santes Fair yn Llanelwy, Sir Ddinbych. Ar y garreg fedd mae englynion gan Talhaiarn ac Ellis Owen."}]